ประสบอุบัติเหตุรถชนมาค่ะ แฟนขับมอเตอร์ไซค์แล้วเราซ้อน ชนกับรถตุ๊กๆเพราะตุ๊กๆขับตัดหน้า แต่ไม่เป็นไรอะไรมาก มีแค่รอยช้ำๆและรู้สึกปวดระบมตามตัว แต่ที่หลังจะปวดเยอะหน่อยเพราะรู้สึกว่าเราจะไปกระแทกกับรถตุ๊กๆ จากวันที่ชนนั้นรู้สึกว่าปวดท้องด้วยค่ะ ปวดแบบบอกไม่ถูก มันเหมือนท้องแข็งๆ ทานอะไรไม่ค่อยได้ มีอาเจียนบ้างค่ะ แต่ไม่เยอะ เวลาทานอะไรก็รู้สึกจะอาเจียน มีอาการหายใจไม่ค่อยสะดวกร่วมด้วย แบบนี้จะเป็นอะไรมั้ยคะ หรือเพราะแรงกระแทกเลยทำให้รู้สึกปวดๆและจุกๆท้อง
สวัสดีค่ะ การวินิจฉัยที่เป็นไปได้-กล้ามเนื้อหน้าท้องอักเสบจากการกระแทก-มีเลือดออกในช่องท้อง อาจมีอาการท้องแข็ง ท้องโตมากขึ้นเรื่อยๆและปวดมาก-มีการบาดเจ็บและฉีกขาดของอวัยวะภายในเช่นลำไส้ ตับ ม้ามการแยกโรคต้องอาศัยการตรวจร่างกายและทำอัลตราซาวน์หน้าท้องว่ามีเลือดออกในช่องท้องหรือไม่ แล้วมีอวัยวะภายในชิ้นใดมีการฉีกขาดหรือเปล่าแนะนำว่าถ้ายังปวดท้องมาก อาเจียน กินได้น้อย ควรไปพบแพทย์เพื่อตรวจเพิ่มเติมค่ะอาจเป็นแพทย์ทั่วไปหรือแพทย์ตรวจฉุกเฉินกรณีเป็นอุบัติเหตุ แต่ส่วนใหญ่แล้วถ้าไม่ใช่อุบัติเหตุรุนแรงมักเป็นแค่กล้ามเนื้ออักเสบธรรมดา แต่ควรไปตรวจนะคะการดูแลตัวเองเบื้องต้น พักการใช้งานหน้าท้อง พักผ่อน งดยกของหนัก รับประทานยาแก้ปวด รับประทานอาหารอ่อนๆและสุกสะอาด